**Heräämöprojektin Toimintasuunnitelma vuodelle 2015**

Vuoden 2015 aikana projektin tarkoitus on järjestää jäsentapaamisia, olla esillä alan koulutuspäivillä ja kerätä lisää jäsenistöä, jakaa projektiesitteitä ja julisteita sekä järjestäytyä jaokseksi. Heräämöprojektilta tullaan saamaan myös ensimmäiset suositukset heräämöhoitoa koskien. Projekti panostaa edelleen heräämötyön nosteen ja arvostuksen lisäämiseen.

Vuosi 2015 on nimetty projektissa lapsen teemavuodeksi. Tämä tulee näkymään koulutuspäivien heräämöluentojen yhteydessä mm. lapsiaiheisiin keskittyvällä ohjelmalla.

**Projektin toiminta**

1. **Tavoitteet**

Projektin puitteissa pyritään ylläpitämään aktiivista heräämötyön kehittämistä. Pitämällä opinnäytetyöpankkia projekti saa arvokasta tietoa meneillään olevista tutkimuksista ja antaa jatkossa eteenpäin vinkkejä hyvistä aiheista/tarpeista. Projektin tavoite on heräämöjaoksen perustaminen vuoden 2015 lopussa.

**2. Projektiryhmän jäsenet**

* Projektin nimettyinä toimihenkilöinä toimivat vuonna 2015 puheenjohtaja Jaana Hirvijoki, varapuheenjohtaja Pirkko Rissanen, tiedottaja Tatu Tiala, kuluvastaava Outi Määttä sekä opinnäytetyövastaava Laura Hyppänen.
* Projektiryhmä kokoontuu toimivuoden aikana vähintään 2 kertaa ja esittää kokoontumisissa ilmenneet asiat Suomen Anestesiasairaanhoitajat ry:n hallitukselle hyväksyttäviksi. Toinen kokoontuminen voidaan järjestää myös virtuaalisesti.

**3. Jäsenistö**

* Suomen Anestesiasairaanhoitajat ry:n jäsenistöä tiedotetaan heräämöprojektista ja sen toiminnasta Spiriumissa, yhdistyksen verkkosivuilla, omilla facebook-sivuilla ja opintopäivien yhteydessä, sekä kannustetaan osallistumaan yhdistystoimintaan liittymällä mm. heräämön postituslistalle.

**4. Koulutustoiminta**

* Suomen Anestesiasairaanhoitajat ry järjestää v. 2015 koulutuspäivät, joihin heräämöprojekti osallistuu suunnittelemalla rinnakkaiset heräämöluennot.
* Heräämöprojektin pj tai hänen estyessään joku muu projektin nimetty toimihenkilö osallistuu Tanskassa pidettävään kansainväliseen ICPAN-kongressiin 9.-12.9.2015.

**5. Julkaisutoiminta**

* Heräämöprojektin etenemisestä tiedotetaan lehdessä ja verkkosivuilla.
* Projektiryhmän jäsenet suunnittelevat/suunnitteluttavat heräämöaiheisia julisteita jaettavaksi sairaaloihin/ alan oppilaitoksiin.
* Heräämöprojekti suunnittelee/suunnitteluttaa mainosbanderollin/muun vastaavan, joka voidaan ottaa mukaan erilaisiin tapahtumiin, kuten opintopäiville.

**6. Talous**

* Heräämöprojekti pitää kirjanpitoa mahdollisista menoista ja antaa ne tiedoksi yhdistykselle.

Vuosittaiseen budjettiesitykseen pyritään ottamaan huomioon mahdollisimman kattavasti projektin kulut.

Jyväskylässä 12.8.2014

Jaana Hirvijoki

Heräämöprojektin pj.